open-index/open-wikipedia-markdown huggingface dataset:
Artvinin maakunta

**Artvinin maakunta** (, ) on Turkin maakunta, joka sijaitsee maan koillisosassa Mustanmeren rannikolla Georgian rajalla. Maakunnan hallinnollinen keskus on Artvin.

Maakunnan pinta-ala on 7 393 neliökilometriä ja väkiluku 169 674 (2014).

Artvinin maakunta kuuluu Turkin teentuotantoalueisiin.

## Piirikunnat

Artvinin maakunta on jaettu kahdeksaan piirikuntaan (hallintokeskus lihavoituna):
* Ardanuç
* Arhavi
* **[[Artvin]]**
* Borçka
* Hopa
* Murgul
* Şavşat
* Yusufeli

## Kuvia

Tiedosto:Ardanuc.jpg|Ardanuç.
Tiedosto:Borcka,mainroad.jpg|Borçkan pääkatua.
Tiedosto:Choruh 05.jpg| Çoruhjoki Borçkassa.
Tiedosto:Borçka dam, view from the road. Province of Arrtvin, Turkey.JPG|Borckan pato ja vesivoimala.
Tiedosto:Centre of Hopa, province of Artvin, Turkey.jpg|Hopan keskustaa.
Tiedosto:Şavşat ilçe görünüm.jpg|Şavşat
Tiedosto:Şavşat3.JPG|Katu Şavşatissa.
Tiedosto:Yusufeli.jpg|Näkymä Yusufelista.


## Lähteet

## Aiheesta muualla
Nikolai Pešalov

**Nikolai Slavev Pešalov** (, s. 30. toukokuuta 1970 Pazardžik, Bulgaria) on bulgarialais-kroatialainen painonnoston olympiavoittaja, maailmanmestari ja Euroopan-mestari. 167 senttimetriä pitkä Pešalov edusti urallaan Slavia Clubia.

## Ura
### Bulgarian väreissä
Pešalov saavutti Bulgarian riveissä hopeaa vuoden 1992 kesäolympialaisista Barcelonasta 60 kilon sarjasta ja olympiapronssia vuoden 1996 kesäolympialaisista Atlantasta 59 kilon sarjasta. MM-kilpailuista Pešalov saavutti Bulgarian edustajana kolme kultaa, yhden hopean ja yhden pronssin. EM-kilpailuista hän saavutti peräti kuusi kultaa ja kaksi hopeaa. Viimeisen arvokisamitalinsa Bulgarian väreissä, EM-kullan, Pešalov saavutti vuonna 1997. 

### Kroatian väreissä
Pešalov edusti Kroatiaa arvokilpailuissa ensimmäisen kerran vuoden 1998 MM-kilpailuissa Lahdessa, josta hän saavutti MM-hopeaa. Vuoden 2000 kesäolympialaisista Sydneystä hän saavutti olympiakultaa 62 kilon luokasta ja vielä vuoden 2004 kesäolympialaisista Ateenasta pronssia 69 kilon luokasta. EM-kilpailuista Pešalov saavutti Kroatian väreissä kaksi kultaa, yhden hopean ja yhden pronssin. Viimeisen arvokisamitalinsa hän saavutti vuonna 2004.

Pešalov teki urallaan viisi maailmanennätystä. 

## Lähteet
Cavtat

**Cavtat** on Konavlen kunnan suurin asutus- ja hallintokeskus. Se sijaitsee Adrianmeren rannikolla, ja se tunnettiin antiikin Epidauroksena. 1800-luvulla ranskalaiset sotilaat rakensivat tien Dubrovnikista Cavtatiin Ragusan herttuan, kenraali Auguste de Marmontin johdolla. Cavtat on myös suosittu matkailukohde.

Vuoden 2011 väestönlaskennan mukaan Cavtatissa asui 2&nbsp;153 asukasta.

## Aiheesta muualla

## Lähteet
Aleksandr Tretjakov (skeletonkelkkailija)

**Aleksandr Vladimirovitš Tretjakov** (, s. 19. huhtikuuta 1985 Krasnojarsk) on venäläinen skeletonin olympiavoittaja, maailmanmestari ja Euroopan-mestari. 186 senttimetriä pitkä ja 84 kilogrammaa painava Tretjakov edustaa SKA Krasnojarskia.

## Ura
Tretjakov saavutti olympiakultaa vuoden 2014 talviolympialaisista Sotšista. Hän saavutti myös olympiapronssia vuoden 2010 talviolympialaisista Vancouverista. MM-kilpailuista Tretjakov on saavuttanut yhden kullan, kaksi hopeaa ja kaksi pronssia. Yksi pronsseista on tullut sekajoukkuekilpailuista. EM-kilpailuista hänellä on niin ikään yksi kulta, kaksi hopeaa ja kaksi pronssia.

## Lähteet

## Aiheesta muualla
Ydinkranaatti

Ydinkranaatti on tykistöase, kranaatti joka käyttää ydinräjähteeseen perustuvaa latausta. Se ammutaan raskaalla maavoimien tykillä. Kranaatin kantama on vaihdellut, arviolta välillä 10-40 kilometriä.

Ensimmäinen tämän tyyppiseen aseeseen liittyvä ydinkoe tehtiin Yhdysvalloissa 25. toukokuuta 1953. Operaatio Upshot-Knotholessa ammuttiin *Grable*-nimisessä testissä U-235 -ydinkranaatti *[[M65 Atomic Annie|Atomic Annie]]* -nimisestä järeästä tykistä. Testi toteutettiin Nevadan koealueella ja sen arvioitu voimakkuus oli ollut 15&nbsp;kilotonnia. Kranaatti ammuttiin 280&nbsp;mm (11&nbsp;tuuman) tykistä ja se lensi noin 10&nbsp;km ennen räjähtämistään.

Ainakin kaliipereja 155&nbsp;mm ja 203&nbsp;mm (8&nbsp;tuumaa) varastoitiin  Yhdysvaltain tykistön käyttöön. Kylmän sodan päättymisen myötä, tämä asetyyppi on kuitenkin poistettu vuoteen 1992 mennessä Yhdysvaltain asevoimien kalustovalikoimasta. Lyhyen kantaman taktisen käyttö oli sikäli ongelmallista, että sen aiheuttama ydinlaskeuma saattoi aiheuttaa suoranaista vaaraa myös omille joukoille, kuten esimerkiksi epäedullisten tuulten vallitessa. 

## Katso myös
*2S3 Akatsija
*2S5 Giatsint-S
*2A65 Msta B
*M109 (panssarihaupitsi)
*M110 (telahaupitsi)

## Lähteet
Rudy Gestede

**Rudy Philippe Michel Gestede** (s. 10. lokakuuta 1988 Essey-lès-Nancy, Ranska) on ranskalaissyntyinen beniniläinen jalkapalloilija, joka edustaa Valioliigassa pelaavaa Middlesbrough FC:tä.  Oikeajalkainen Gestede on pelipaikaltaan hyökkääjä. Hän kuuluu myös Beninin jalkapallomaajoukkueeseen.

## Seurajoukkueura
### Ranska
Gestede aloitti uransa FC Metzissä. Hän pelasi seuran kakkosjoukkueessa vuosina 2005–2010 27 ottelua tehden kolme maalia. Seuran ykkösjoukkueessa hän pelasi 28 ottelua tehden niin ikään kolme maalia. Kaudella 2009–2010 hän oli lainalla AS Cannesissa, osuen 22 pelissä neljästi. Ligue 1:ssä Gestede pelasi Metzin paidassa 11 ottelua.

### Cardiff City
Heinäkuussa 2011 Gestede siirtyi Englannin mestaruussarjan Cardiff Cityyn. Seura nousi kaudeksi 2013–2014 Valioliigaan voitettuaan Mestaruussarjan. Gestede debytoi Valioliigassa elokuussa 2013 ja ehti pelata vain kolme ottelua, ennen kuin hänet lainattiin Mestaruussarjan Blackburn Roversiin. Gestedelle kertyi otteluita Cardiffissa yhteensä 55 ja maaleja kuusi.

### Blackburn Rovers
Gestede teki lainapelaajana syyskaudella 2013–2014 kuudessa ottelussa yhden maalin. Tämä vakuutti Blackburnin, ja seura osti Gesteden omakseen tammikuussa 2014. Kaudella 2013–2014 Gestede teki 27 ottelussa 13 maalia. Seuraavalla kaudella tahti oli entistä parempi, kun hän osui 39 ottelussa 20 kertaa.

### Aston Villa
Heinäkuussa 2015 Gestede siirtyi Englannin valioliigan Aston Villan riveihin. Hän debytoi Valioliigassa seuraavassa kuussa AFC Bournemouthia vastaan onnistuen heti maalinteossa.

## Maajoukkueura
Gestede edusti alle 19-vuotiaissa Ranskaa, pelaten muun muassa vuoden 2007 alle 19-vuotiaiden EM-kilpailuissa, mutta valitsi maajoukkueekseen kuitenkin vanhempansa kotimaan Beninin. Hänen debyyttinsä Beninin jalkapallomaajoukkueessa tapahtui maaliskuussa 2013 MM-karsintaottelussa Algeriaa vastaan. Gestede onnistui ottelussa myös maalinteossa.

## Saavutukset
**Cardiff City**
* Englannin mestaruussarjan mestaruus 2012-2013

## Lähteet
RN Terribile

**RN Terribile** () oli Italian kuninkaallisen laivaston vuonna 1861 vesillelaskettu Formidabile-luokan ironclad (panssarikorvetti).

## Valmistus

Alus tilattiin Ranskasta La Seyne-sur-Meristä Forges et Chantiers de la Méditerranéelta ja sen köli laskettiin kesäkuussa 1860. Alus laskettiin vesille 16. helmikuuta 1861 ja se otettiin palvelukseen saman vuoden syyskuussa.

## Palvelus
Alus romutettiin vuonna 1904.

## Lähteet
*

### Viitteet
Jokivarren Kunkku

**Jokivarren Kunkku** (s. 30. kesäkuuta 2008, k. 18. kesäkuuta 2024) oli suomalainen ravihevonen. Ori oli vuoden 2015 ravikuningas, ja se saavutti tittelin elokuussa Joensuussa järjestetyissä kuninkuusraveissa. Jokivarren Kunkku oli myös kaikkien aikojen toiseksi nopein suomenhevonen, sillä se juoksi toukokuussa 2016 Solvallan raviradalla Elitkampenissa ennätyksensä 18,6 ja hävisi vain Vitterille.
Jokivarren Kunkku piti vuonna 2015 hallussaan 2&nbsp;100 metrin volttilähetyksen maailmanennätystä 20,3. Vuoden 2017 Kuninkuusraveissa Jokivarren Kunkulle sattui onnettomuus, kun Välähdyksen kärryt osuivat Kunkun jalalle ja se otti pari laukka-askelta, mutta juoksi loppumatkan maaliin. Kunkku käytettiin eläinlääkärillä, mutta onneksi ei ollut mitään vakavaa. 

## Ura
Jokivarren Kunkku aloitti kilpailemisen Rovaniemellä elokuussa 2011. Kolmivuotiskauden kaksi kilpailua tuottivat voiton ja kakkossijan. Nelivuotiaana ori nousi heti ikäluokkansa parhaimmistoon, voittamalla muun muassa Pikkupelimanni-ajon Kaustisella. Seuraavana vuonna Jokivarren Kunkku oli paras Kuopion kuninkuusravien yhteydessä juostussa Pikkuprinssissä ja voitti myös ikäluokkansa merkittävimmän suurkilpailun Suomenhevosten Derbyn. Kylmäverihevosten Suur-Hollola-ajon ori voittanut vuosina 2014 ja 2015. Jälkimmäisessä kilpailussa Jokivarren Kunkku teki myös kylmäveristen 2&nbsp;100 metrin volttilähetyksen maailmanennätyksen 20,3.

Hevosta valmensi Antti Ojanperä, ja sen ohjastuksesta ovat hänen lisäkseen vastanneet muun muassa Ari Moilanen ja Jorma Kontio.

## Suurkilpailuvoitot
*Pikkupelimanni 2012
*Pikkuprinssi 2013
*Suomenhevosten Derby 2013
*Kylmäverihevosten Suur-Hollola-ajo 2014, 2015
*Savo-ajo 2015
*Suurmestaruusajo 2015
*Ravikuninkuus 2015

## Lähteet

## Aiheesta muualla
*Jokivarren Kunkun kotisivut
Jean Tatlock

**Jean Frances Tatlock** (21. helmikuuta, 1914, Michigan – 1944, Kalifornia, USA) oli yhdysvaltalainen lääkäri, joka tunnettiin fyysikko Robert Oppenheimerin rakastettuna vuosina 1936–1939. Tatlockin rakkaussuhdetta Oppenheimeriin käytettiin Oppenheimeria vastaan 1950-luvulla. Syynä oli Tatlockin jäsenyys kommunistipuolueessa, minkä vuoksi FBI seurasi Tatlockia aktiivisesti. Osittain Tatlockin vuoksi Oppenheimer menetti turvaluokituksensa.

Tatlock opiskeli Vassarin tyttölyseossa sekä Kalifornian ja Stanfordin yliopistossa. Hän kärsi 1940-luvulla pahoin ja toistuvasti mielenterveyteen liittyvistä ongelmista, hyvin ilmeisesti depressiosta, ja häntä hoidettiin hoitolaitoksissa. Tatlock teki itsemurhan vain 29-vuotiaana. 

## Lähteet
* WGBH:n TV-dokumenttiohjelma: *Robert Oppenheimer - Tuhottu sankari* (esitetty myös Suomessa ja YLE:n kanavilla)
### Viitteet

## Aiheesta muualla
*http://www.ancestry.com/1940-census/usa/California/Jean-F-Tatlock_2dkj4w
*https://www.evi.com/q/facts_about__jean_tatlock
*http://www.findagrave.com/cgi-bin/fg.cgi?page=gr&GRid=133652819
Zaprešić

**Zaprešić** on kaupunki Zagrebin piirikunnassa Pohjois-Kroatiassa. Se sijaitsee Zagrebista luoteeseen hyvin lähellä Slovenian rajaa. Zaprešićin väkiluku oli vuoden 2018 arvion mukaan 24&nbsp;968. Jalkapalloseura NK Inter Zaprešić tulee Zaprešićista.

## Lähteet

## Aiheesta muualla
Mihovil Nakić

**Mihovil Nakić-Vojnović** (s. 31. heinäkuuta 1955 Drniš, Kroatian ST, Jugoslavia) on kroatialainen koripallovalmentaja ja kilpauransa päättänyt, Jugoslaviaa edustanut koripalloilija.

## Maajoukkue

Nakić kuului Jugoslavian maajoukkueeseen, joka voitti olympiakultaa Moskovassa 1980, olympiapronssia Los Angelesissa 1984 ja EM-pronssia Italiassa 1979. Hän edusti Jugoslaviaa myös vuoden 1985 EM-kilpailuissa.

## Lähteet

* Mihovil Nakić-Vojnović Bio, Stats and Results  Olympics at Sports-Reference.com 
* Profiili  archive.fiba.com 
* Profiili  archive.fiba.com 
* Profiili euroleague.net 

### Viitteet
NK Hrvatski Dragovoljac

**Nogometni klub Hrvatski dragovoljac** on jalkapalloseura Zagrebista, Novi Zagrebin kaupunginosasta. Seura pelaa kaudella 2021-2022 Kroatian korkeimmalla sarjatasolla 1. HNL:ssä, jonne nousi pelattuaan Kakkosliigassa kaudella 2021-22. Seura pelasi kolmesti vuosina 1997-99 Intertoto Cupia.

## Lähteet
Ofonanniemi

**Ofonanniemi** (myös *Afonanniemi*, *Ahvonniemi*; ) on entinen kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee Muujärven (ven. *Mujezero*) rannalla noin 80 kilometriä Sosnavitsasta luoteeseen.

Muujärven asutus on syntynyt 1500–1600-lukujen vaihteessa. Ofonanniemen kylä mainitaan ensimmäisen kerran vuonna 1723, jolloin siellä oli kolme taloa. Kylän nimi perustuu ortodoksiseen ristimänimeen *Afanasi*. Vuonna 1723 kylässä oli kolme taloa.

1800- ja 1900-lukujen vaihteessa Ofonanniemi kuului Voijärven volostiin ja seurakuntaan. Se muodosti lähikylineen Ofonanniemen kyläkunnan, johon kuuluivat myös Alajärven (ven. *Alozero*), Hristananvaaran (*Hristanvaraka*) ja Uskelan kylät, Brällinvaaran (*Brjallijeva Varaka*), Mustavaaran (*Tšornaja Varaka*), Puustin (*Pusty*), Tarkonjärven (*Tarkozero*), Troitsansaaren (*Troitsa*) ja Vaassilan (*Derevnja*) uudiskylät sekä Polovinan kyytiasema. Vuonna 1905 niissä oli yhteensä 512 asukasta. Ofonanniemen kylässä oli 22 taloa ja 132 asukasta. Lähin kirkko oli Muujärven Troitsansaareen vuonna 1602 pystytetty entinen luostarikirkko, joka on säilynyt näihin päiviin saakka. 

Neuvostoaikana Ofonanniemi kuului Uskelan ja viime vaiheessa Tunkuan kyläneuvostoon. Vuonna 1933 siellä oli 104 asukasta, joista lähes kaikki olivat karjalaisia. Kylä ja sen lähellä sijainnut samanniminen työläisasutus lakkautettiin autioina vuonna 1962.

## Lähteet
Andro Knego

**Andrija ”Andro” Knego** (s. 21. lokakuuta 1956 Dubrovnik, Kroatian ST, Jugoslavia) on kroatialainen kilpaurallaan Jugoslaviaa edustanut koripalloilija.

Knego kuului Jugoslavian maajoukkueeseen, joka voitti olympiakisoista kultaa Moskovassa 1980, hopeaa Montréalissa 1976 ja pronssia Los Angelesissa 1984. MM-kilpailuista Knegon edustama Jugoslavia voitti maailmanmestaruuden Filippiineiltä 1978 ja MM-pronssia Kolumbiasta 1982. Lisäksi Knego saavutti EM-hopeaa Tšekkoslovakiasta 1981. Hän jatkoi pelaajauraansa vielä Kroatian itsenäistymisen jälkeen mutta ei enää edustanut maata arvoturnauksissa.

## Lähteet

* Andro Knego Bio, Stats and Results  Olympics at Sports-Reference.com 
* Profiili  archive.fiba.com 
* Profiili  acb.com 

### Viitteet
Ivan Sunara

**Ivan Sunara** (s. 27. maaliskuuta 1959 Drniš, Kroatian ST, Jugoslavia) on kroatialainen koripallovalmentaja ja kilpauransa päättänyt, Jugoslaviaa edustanut koripalloilija.

Sunara kuului Jugoslavian maajoukkueeseen, joka voitti olympiapronssia Los Angelesissa 1984. Hän edusti Jugoslaviaa myös vuosien 1983 ja 1985 EM-kilpailuissa.

Pelaajauransa jälkeen Sunara on toiminut koripallovalmentajana useissa seuroissa ja eri ikäluokkien maajoukkueissa voittaen muun muassa Slovenian mestaruuden. Hän on kuulunut myös Kroatian maajoukkueen valmennusryhmään.

## Lähteet
* Ivan Sunara Bio, Stats and Results  Olympics at Sports-Reference.com 
* Profiili  archive.fiba.com 

### Viitteet
Piepjärvi

**Piebjärvi** eli **Piepjärvi** () on entinen kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee samannimisen järven rannalla 60 kilometriä Sosnavitsasta linnuntietä luoteeseen.

Kemin volostiin kuulunut Piepjärven kylä mainitaan ensimmäisen kerran 1500-luvun puolivälissä. Tuolloin siellä oli viisi taloa. 1630-luvulla taloluku kasvoi 12:een, mutta laski vuonna 1723 kolmeen.

1800- ja 1900-lukujen vaihteessa Piepjärvi kuului Voijärven volostiin ja seurakuntaan. Se muodosti lähikylineen Piepjärven kyläkunnan, johon kuuluivat myös Lesolan (ven. *Leževo*) kylä ja Kangasniemen (*Kangašnavolok*) uudiskylä. Vuonna 1905 niissä oli yhteensä 235 asukasta. Piepjärven kylässä oli 22 taloa ja 137 asukasta.

Neuvostoaikana Piepjärven kylät kuuluivat Voijärven kyläneuvostoon. Keskuskylän lisäksi kyläryhmän osia olivat Hiisalmi, Kangasniemi, Karangovaara ja Saarilakši. Vuonna 1933 niissä oli yhteensä 171 asukasta, joista lähes kaikki olivat karjalaisia.

Nykyään Piepjärvellä on säilynyt vain muutama talo.

## Lähteet
1. HNL -kausi 2014–2015

**1. HNL -kausi 2015–2016** on järjestyksessään 1. HNL:n 24. kausi. Se alkoi 18. heinäkuuta 2014 ja viimeinen ottelu pelattiin 30. toukokuuta 2015. Hallitsevana mestarina kauteen lähti NK Dinamo Zagreb, joka oli voittanut 9 edellistä kautta. NK Zagreb nousi takaisin pääsarjaan pelattuaan yhden kauden 2. HNL:ssä. Edellisen kauden viimeinen NK Hrvatski Dragovoljac putosi sarjaporrasta alemmas. Kauden voitti NK Dinamo Zagreb, jolle mestaruus oli kymmenes peräkkäinen.

## Joukkueet

## Sarjataulukko

## Lähteet
1. HNL -kausi 2015–2016

**1. HNL -kausi 2015–2016** on järjestyksessään 1. HNL:n 25. kausi. Se alkoi 10. heinäkuuta 2015 ja viimeinen ottelu pelataan 14. toukokuuta 2016. Hallitsevana mestarina kauteen lähti NK Dinamo Zagreb, joka oli voittanut 10 edellistä kautta. NK Inter Zaprešić nousi takaisin pääsarjaan pelattuaan kaksi kautta 2. HNL:ssä. Edellisen kauden viimeinen NK Zadar putosi sarjaporrasta alemmas. Kauden päätteeksi NK Dinamo Zagreb voitti 11. peräkkäisen mestaruutensa.

## Joukkueet

## Sarjataulukko

## Ottelut

**Ensimmäinen kierros**

**Toinen kierros**

## Parhaat maalintekijät

## Lähteet
Sokol grad

**Sokol grad** (*Sokolin linna*) on linna Etelä-Kroatiassa Dalmatiassa olevalla Konavlen alueella. Sokolin linna on rakennettu 25 metriä korkealle kalliolle, ja sen tarkoitus oli vartioida Adrianmeren rannikolta Konavlesta Bosnia ja Hertsegovinaan sekä muualle Balkanin sisämaahan johtavaa tietä.
 
## Historia
Ensimmäiset kirjalliset maininnat linnasta ovat vuodelta 1373, mutta arkeologiset kaivaukset ovat osoittaneet sen olleen käytössä jo esihistoriallisella ajalla. Linnan käyttötarkoitus on vaihdellut hallitsijoiden mukaan. Antiikin Rooman ja myöhemmin Bysantin vallan alla Sokolin linna suojasi Konavlen alueen asukkaita vihollisilta ja barbaareilta. Keskiajalla linna oli ympäröivien valtioiden hallinnassa, jolloin sitä käytettiin oman vallan pönkittämiseen. Vuonna 1423 linna päätyi Dubrovnikin tasavallan valtaan. Se tarvitsi linnaa suojaamaan itseään sisämaan hallitsijoilta sekä voimakkaan Venetsian tasavallan hyökkäyksiltä. Myös Osmanien valtakunnan uhka lisääntyi. Sokolin linna oli merkittävä vielä 1500- ja 1600-luvulla. Kreetan sodan jälkeen vuonna 1669 linna menetti merkityksensä. Vuonna 1672 Dubrovnikin armeija hylkäsi Sokolin linnan. Nykyään linna on suojeltu museokohde.

## Lähteet
KK Cedevita

**Košarkaški klub Cedevita Zagreb** on kroatialainen koripalloseura Zagrebin kaupungista. Se on pelannut maansa pääsarjan ja Adrianmeren liigan lisäksi muun muassa Euroliigassa, EuroChallengessa ja Eurocupissa.

Cedevita voitti ensimmäisen Kroatian mestaruutensa vuonna 2014 voitettuaan loppuotteluissa KK Cibonan 3–0-otteluvoitoin.

## Saavutuksia
* Kroatian mestaruus 2014 ja 2015
* Kroatian cup 2012, 2014, 2015 ja 2016
* Eurocupin kolmas 2011
* Adrianmeren liigan hopeaa 2012, 2014 ja 2015

## Seurassa pelanneita
*  Andrija Žižić
*  Marino Baždarić
*  Damjan Rudež
*  Luka Babić
* / Dontaye Draper
*  Bracey Wright
*  Chris Owens
*  Matjaž Smodiš
*  Vlado Ilievski

## Lähteet

## Aiheesta muualla
* Virallinen kotisivu 
* KK Cedevita Zagreb
*
Valittaa täytyy totta

**Valittaa täytyy totta** (myöhemmissä suomennoksissa myös **Jo vääryys vallan saapi**) on ruotsalaisen piispa Haqvin Spegelin 1680-luvulla kirjoittama virsi. Sen suomensi ensimmäisenä Elias Lönnrot vuonna 1864. Suomen evankelis-luterilaisen kirkon virsikirjaan se otettiin mukaan vuonna 1886, jolloin se sai numeron 381.

Vuoden 1938 virsikirjauudistuksen yhteydessä virsi suomennettiin uudestaan. Sen alkusanat kuuluivat nyt: "Jo vääryys vallan saapi", ja se sai numeron 440.
Vuoden 1986 virsikirjaan sitä ei enää otettu. Syyksi esitettiin, että virsi oli jo kaikin puolin vanhentunut ja ettei sitä juuri koskaan veisattu kirkoissa. Asiantuntijat kuten Pekka Kivekäs ovat kuitenkin arvelleet, että todellinen syy virren poistamiseen oli, että se oli kirkon mielestä liian radikaali, ja että sen jumalakuva oli kirkon nykyisen käsityksen mukaan liian ankara.

Teksti pohjautuu  psalmiin 58. Sanat ovat hyvin poikkeavat virsien yleisestä linjasta. Siitä tuli 1900-luvun alussa työväenlaulu, ja sitä laulettiin punavankien leireillä ja teloitettavat lauloivat sitä, varsinkin sen toista säkeistöä.

Virrestä on tehty useita levytettyjä versioita ja muita tallenteita. Vuonna 2017 Tero Jartin Kapinaorkesteri, jossa ovat mukana myös Remu Aaltonen, Sami Yaffa ja Mariska, julkaisivat virrestä levytetyn rock-version *Kapinavirsi*. Single ja musiikkivideo julkaistiin 31.3.2017. Eri suomennoksina virttä ovat esittäneet myös ainakin Jaakko Löytty ja Erkki Rankaviita. Sakari Kukko on levyttänyt virrestä instrumentaaliversion. Vuonna 1981 Jerry Sultsina yhtye levytti kappaleen.

## Virren sanat

Lönnrotin suomentamassa muodossa vuodelta 1864 virren sanat kuuluivat seuraavasti:

1. Valittaa täytyy totta
Ja surra suuresti,
Kun vääryys vallan ottaa
Ja pahuus paisuupi.
Mykäkskö tuli kerran
Jo kaikki maailma,
Kun oikeutta Herran
Ei kenkään julista?

2. Nyt petos, vilppi täällä
On noussut kunniaan,
On valhe vallan päällä
Ja vääryys voimassaan;
Ei köyhän, kurjan ääntä
Viattomuudessaan
Kuunnella, rikas vääntää
Lain myöten tahtoaan.

3.  Kas lähimmäistään syövät 
Nuo jumalattomat,
Viekkaudella vievät
Sen elot ainoat; 
Kuin käärme kiukussansa
He korvat lummessa, 
Ahdistelevat kansaa, 
Sortavat vaivaista.

4. Mut kerran Herra kostaa
Työt jumalattomat,
Rankaisee ansiosta
Ryöstäjät viekkahat,
Ne, jotka täällä veivät
Orvolta oikeuden
Ja leskein leivän söivät,
Vaivaisen osuuden.

5.  Vaan siviät ne kerran 
Ilolla näkevät 
Vanhurskauden Herran, 
Työt Herran väkevät: 
Hän kuinka voimassansa 
Omansa vapahtaa, 
Suuressa kunniassansa 
Pahasta pelastaa.


## Lähteet
KK Alkar

**Košarkaški klub Alkar Sinj** on kroatialainen koripalloseura Sinjin kaupungista. Se pelaa maansa pääsarjassa.

## Seurassa pelanneita
* / Stipe Modrić
*  Josip Vranković

## Aiheesta muualla
* Virallinen kotisivu 
* Alkar Sinj basketball team Eurobasket.com
Saariselän tunturikappeli

**Saariselän tunturikappeli** eli **Pyhän Paavalin kappeli** on ekumeeninen kappeli Inarissa Saariselän tunturikylässä. Kappeli valmistui ja vihittiin käyttöön vuonna 1996. Kappelirakennuksen omistaa nykyään Inarin seurakunta. Tunturikappeli on kesäisin tiekirkkona, jolloin se on auki ympäri vuorokauden. Sesonkikaudella kappelissa järjestetään matkailijoille ja Saariselän vakituisille asukkaille erilaisia tilaisuuksia. 

Kappelirakennus on massiivista tehdasvalmisteista liimasaumahirttä. Kokoamisen jälkeen hirret on piiluttu ja tervattu sekä sisä- että ulkopuolelta. Kellotorni on erillinen. Urut ovat 52-äänikertaiset sähköurut. Kappelissa on 210 istumapaikkaa.

Tunturikappelin omisti aluksi kiinteistöyhtiö, jossa olivat osakkaina Inarin seurakunnan lisäksi Kansan Raamattuseura ja Suomen Luterilainen Evankeliumiyhdistys (SLEY). Kappelin rahoitukseen osallistuivat omistajayhteisöjen lisäksi kannatusyhdistys, kauppa- ja teollisuusministeriö ja Inarin kunta. Kannatusyhdistyksessä ovat mukana alueen yrittäjät, majanomistajat ja yksityishenkilöt. Inarin seurakunta lunasti kiinteistöyhtiön osakkeet kokonaan itselleen vuonna 2014.

Kappelin toiminnasta vastaavat turistisesonkiaikoina mukana olevien yhteisöjen tunturipapit ja muulloin Inarin seurakunta. Kappelissa järjestetään hartauksia ja jumalanpalveluksia, siellä voi järjestää kirkollisia toimituksia ja sitä käytetään myös musiikkitapahtumissa.

Kappelin vierellä on uurnalehto ja tuhkan sirottelualue.

## Lähteet

## Aiheesta muualla
Kuninkuusravit 2016

**Kuninkuusravit 2016** järjestettiin Turussa Metsämäen raviradalla 30.–31. heinäkuuta 2016. Kyseessä olivat kaikkien aikojen 85. Kuninkuusravit ja kuudennet Turussa pidetyt. Aikaisemmin kaupungissa oli kilpailtu Kupittaan raviradalla vuosina 1939, 1949 ja 1963 sekä Metsämäen raviradalla vuosina 1983 ja 2001. Suomen Hippos myönsi vuoden 2016 kilpailut Turulle lokakuussa 2013.

Kuninkuusravien yhteydessä Turussa järjestettiin myös raviponien PM-kilpailut, jotka aikaisemmin oli pidetty Tukholmassa vuosina 2010–2014 ja Oslossa 2015.

## Kuninkuuskilpailu
Lauantaina juostun avausmatkan ensimmäinen lähtöyritys jouduttiin keskeyttämään kiihdytysvaiheessa, kun lähtöautossa ilmeni tekninen vika. Toisella yrityksellä Välähdys onnistui pitämään keulapaikan ja hallitseva ravikuningas Jokivarren Kunkku puolestaan joutui pudottamaan sen taakse, minne hevonen lopulta jäi kokonaan vaille kiritilaa. Lähdön voittaja jouduttiin tarkistamaan maalikamerakuvasta, kun takaa kirineet Vitter ja Elias Intomieli ylittivät maalilinjan lähes tasapäin. Voittajaksi selvisi Vitter, ennen Elias Intomieltä ja kolmanneksi sijoittunutta Köppistä.

### Osallistujat

### Tulokset

## Kuningatarkilpailu
Avausmatkan voitti kilpailun suuri ennakkosuosikki ja hallitseva ravikuningatar Saaga S, joka eteni keulapaikalle ensimmäisen takasuoran alussa. Toiseksi sijoittui Huimariina ja kolmanneksi Akaasia.

### Osallistujat

### Tulokset

## Lähteet
Alpine

**Alpine** voi tarkoittaa:
*Alpine, Renault’n omistama ranskalainen urheiluautomerkki
*Alpine, sähköpostiohjelma
*Alpine, kaupunki Kaliforniassa Yhdysvalloissa
*Alpine Township, kunta Michiganissa Yhdysvalloissa
*Alpine, kunta New Jerseyssä Yhdysvalloissa
*Alpine, kaupunki Texasissa Yhdysvalloissa
*Alpine, kaupunki Utahissa Yhdysvalloissa
*Alpine, kylä Arizonassa Yhdysvalloissa
*Alpinen piirikunta, piirikunta Kaliforniassa Yhdysvalloissa
*Sunbeam Alpine, automalli
*Talbot Alpine, automalli (myyty myös Chrysler- ja Dodge-merkkisenä)
*Alpine Electronics, autoelektroniikan valmistaja.
RN Giuseppe Garibaldi (1899)

**RN Giuseppe Garibaldi** () oli Italian kuninkaallisen laivaston vuonna 1901 palvelukseen otettu Giuseppe Garibaldi -luokan panssariristeilijä.

## Valmistus

Alus tilattiin Genovasta Sestri Ponentesta Gio. Ansaldo & C.:ltä, missä köli laskettiin 8. kesäkuuta 1898. Alus laskettiin vesille 29. kesäkuuta 1899 ja liitettiin laivastoon 1. tammikuuta 1901.

## Palvelus
Sukellusvene *SM U-4* upotti aluksen 18. heinäkuuta 1915.

## Lähteet

*

### Viitteet
Maserati Ghibli (2013)

**Maserati Ghibli** on Maseratin vuonna 2013 julkaisema edustusluokan sedan, joka kilpailee Audi A6:n, BMW 5-sarjan ja Mercedes-Benz E-sarjan kanssa. Se on ensimmäinen Maserati, johon on saatavana dieselmoottori (3,0-litrainen 177 kW). Bensiinimoottorivaihtoehdot ovat kaksi ahdettua 3,0-litraista V6-moottoria, joista tehokkaampi on käytössä myös Maserati Quattroportessa. Vaihteisto on 8-vaihteinen automaatti, perusversio on takavetoinen, ja nelivedon saa lisävarusteena. Autoa valmistetaan Italiassa.

Vuoden 2013 Euro NCAP -kolaritestistä Ghibli sai tulokseksi täydet viisi tähteä.

## Lähteet

## Aiheesta muualla
Saaga S

**Saaga S** (s. 21. huhtikuuta 2006 – 2022) oli suomalainen ravihevonen. Tamma oli vuoden 2015 ravikuningatar, joka saavutti tittelin elokuussa Joensuussa järjestetyissä kuninkuusraveissa.

Saaga S aloitti kilpailemisen keväällä 2011 ja saavutti viisivuotiskautensa kuudessatoista startissa yhteensä kuusi ykkössijaa. Kuningatarkilpailussa tamma oli ensimmäistä kertaa mukana vuonna 2013 Kuopiossa, jossa se kuitenkin hylättiin avausmatkalla. Vuotta myöhemmin Porissa Saaga S voitti avausmatkan, mutta laukkasi maaliin 1 600 metrin kilpailussa. Päätösmatkalla tamma sijoittui toiseksi, joten se olisi ilman mailin kilpailun hylkäystään taistellut jopa kuningattaren tittelistä. Vuoden 2015 kuningatarkilpailussa Joensuussa Saaga S voitti kaikki kolme osalähtöä.

Tamman valmentajana toimi sen omistaja Ilkka Pyysalo, joka myös ohjasti Saaga S:n uran ensimmäiset startit. Vakiohjastajaksi vaihtui kuitenkin nopeasti Matti Nisonen, lisäksi muutamassa kilpailussa tammaa ovat ajaneet hänen isänsä Olavi Nisonen sekä Hannu Torvinen.

Heinäkuussa 2018 sai ensi-iltansa tammasta kertova elokuva *[[Saaga S – satu suomenhevosesta]]*, jossa seurataan tamman ja sen lähipiirin elämää vuoden ajan.

Toukokuussa 2019 ilmoitettiin, että Saaga S -tamma päättää kilpauransa. Se oli aiemmin kärsinyt kavio-ongelmista. Tamman ura käsitti 145 starttia, joista se voitti 29 ja sijoittui 79 kertaa kolmen parhaan joukkoon. Saagalla oli yksi varsa, vuonna 2020 syntynyt tamma Silvia S (Costello).

## Suurkilpailuvoitot
*Ravikuningatar 2015
*Ravikuningatar 2016
*Ravikuningatar 2017

## Lähteet

## Aiheesta muualla
*Saaga S Sukuposti.
Renault Messenger

**Renault Messenger** (1982–1993 **Renault B-sarja**) on Renault Trucksin vuosina 1982–1999 valmistama kevytkuorma-auto, joka perustui ensimmäisen sukupolven Renault Masteriin. Autoa valmistettiin Ranskan Batillyssa. Messengerin korvaajaksi tuli Renault Mascott.

Alun perin malli esiteltiin Renault B-sarja -nimisenä vuonna 1982, kaksi vuotta Masterin markkinoilletulon jälkeen. B-sarjaa valmistettiin taka- ja nelivetoisena, kun taas Master oli aina etuvetoinen. Versiosta riippuen paino oli 3,5–6,5 tonnia. Moottorivaihtoehtoina olivat aluksi 2,5-litrainen (72&nbsp;hv) diesel ja 2,0-litrainen (80&nbsp;hv) bensiinimoottori. 

Vuonna 1986 bensiinimoottoriin lisättiin turboahdin, jonka myötä teho nousi 92 hevosvoimaan. 

92-hevosvoimaisella bensiinimoottorilla varustettu nelivetoinen versio osallistui vuoden 1987 Pariisi–Dakar-ralliin. Nelivetoinen siviiliversio tuli kuitenkin myyntiin vasta vuoden 1990 aikana. Samaan aikaan tarjolle tuli vapaasti hengittävä bensiinimoottori (76&nbsp;hv), jossa oli katalysaattori, ja turboahdetun teho nousi 106 hevosvoimaan. Vuonna 1992 bensiiniturboon tuli välijäähdytin, joka kasvatti tehon 116 hevosvoimaan.

B-sarja sai kevyen kasvojenkohotuksen vuonna 1993, jolloin myös mallinimeksi vaihtui Messenger. Viimeinen uudistus tuli vuonna 1996, jolloin turbomoottoriin tehtiin pieniä parannuksia ja teho saatiin nousemaan 122 hevosvoimaan. 

## Lähteet

## Aiheesta muualla
Metal Rendez-Vous

**Metal Rendez-Vous** on sveitsiläisen *[[hard rock]]*- ja *[[heavy metal]]*-yhtye Krokusin 30. kesäkuuta 1980 julkaisema levy, jonka kappale *Heatstrokes* nosti yhtyeen ulkomailla tunnetuksi, ja avasi tien kansainvälisille markkinoille.
## Kappaleet
;1-puoli
# "Heatstrokes" - 4:00
# "Bedside Radio" - 3:22
# "Come On" - 4:29
# "Streamer" - 6:44
# "Shy Kid" - 2:33

;2-puoli
#"Tokyo Nights" - 5:54
# "Lady Double Dealer" - 3:13
# "Fire" - 6:07
# "No Way" - 4:02
# "Back-Seat Rock 'n' Roll" - 3:15

## Aiheesta muualla
* 
*
Ercole contro Moloch

**Ercole contro Moloch** (, ”Herkules vastaan Moolok”) on vuonna 1963 valmistunut italialais-ranskalainen seikkailuelokuva. Tyylilajiltaan peplumia edustavan elokuvan on ohjannut Giorgio Ferroni. Sen pääosaa esittää yhdysvaltalainen Gordon Scott.

## Juoni
Mykenen kuningatar Pasifae synnyttää epämuodostuneen pojan, joka julistetaan Moolok-jumalan inkarnaatioksi. Maanalaisessa labyrintissa elävä poika vaatii naapurikaupungeilta nuoria tyttöjä ihmisuhreikseen. Kapinoivat kaupungit tuhotaan. Tirynsin kaupungin jouduttua uhatuksi sen prinssi Glaucus, joka tunnetaan myös Herkuleen nimellä, tarjoutuu Mykenen panttivangiksi. Hän johtaa kansan kapinaan, surmaa Moolokin ja pelastaa rakastettunsa Medean.

## Näyttelijät

## Tuotanto
*Ercole contro Moloch* on kuvattu Euroscope-laajakangastekniikalla Eastmancolor-väreissä Incir De Paolisin studiolla Roomassa. Sen taistelukohtaukset on lainattu Ferronin *[[Troijan urhot|Troijan urhoista]]* ja Moolokin orjattaret elokuvasta *Le baccanti* (1961). 

Vaatimattomasti toteutettu peplum-seikkailu koostuu tavanomaisista mytologisista teemoista, voimainkoetuksista ja taisteluista, joihin on sekoitettu kauhuelokuvan aineksia. Se tuotti Italiassa kohtalaiset 255 miljoonan liiran pääsylipputulot. Ranskassa elokuvan näki yli 660&nbsp;000 katsojaa.

## Lähteet

## Aiheesta muualla
*
M-Nitrobentsoehappo

**m-Nitrobentsoehappo** eli **3-nitrobentsoehappo** (C7H5NO4) on bentsoehapon nitrattuihin johdannaisiin kuuluva orgaaninen yhdiste. Yhdistettä voidaan käyttää väriaineiden ja muiden orgaanisten kemikaalien synteesiin ja reagenssina analyyttisessä kemiassa. m-Nitrobentsoehappo on o- ja p-nitrobentsoehappojen isomeeri.

## Ominaisuudet
m-Nitrobentsoehappo on huoneenlämpötilassa valkoista kiteistä ainetta. Yhdiste liukenee hieman veteen ja liukoisuus on suurempi kuumaan kuin kylmään veteen. Paremmin se liukenee orgaanisiin liuottimiin kuten metanoliin, etanoliin ja dietyylieetteriin. Bentseeniin m-nitrobentsoehappo sen sijaan liukenee huonosti. Yhdiste on heikko happo ja  sen pK<sub>a</sub>-arvo on 3,5. Yhdiste on bentsoehappoa voimakkaampi johtuen nitroryhmän aiheuttamasta induktiivisesta efektistä. m-Nitrobentsoehapon reaktiot ovat tyypillisiä karboksyylihapoille ja aromaattisille yhdisteille ja se muodostaa esimerkiksi suoloja emästen kanssa. Nitroryhmä voidaan pelkistää raudan avulla suolahappoliuoksessa, jolloin muodostuu m-aminobentsoehappoa.

## Valmistus ja käyttö
m-Nitrobentsoehappoa voidaan valmistaa nitraamalla bentsoehappoa väkevien typpi- ja rikkihappojen seoksella. Tällöin muodostuu eri isomeerien seos, jossa on noin 78&nbsp;% m-isomeeria, noin 20&nbsp;% o-nitrobentsoehappoa ja noin 2&nbsp;% p-nitrobentsoehappoa. Eri isomeerit erotetaan toisistaan kiteyttämällä. Yhdistettä voidaan myös valmistaa hapettamalla m-nitrotolueenia väkevällä typpihapolla tai hapettamalla m-nitrobentsaldehydiä.

m-Nitrobentsoehappoa käytetään m-aminobentsoehapon, atsovärien, 4-kloori-3-nitrobentsoehapon ja m-nitrobentsoyylikloridin valmistamiseen.

## Lähteet
RN Francesco Ferruccio

**RN Francesco Ferruccio** () oli Italian kuninkaallisen laivaston vuonna 1905 palvelukseen otettu Giuseppe Garibaldi -luokan panssariristeilijä.

## Valmistus

Alus tilattiin Venetsian laivastontelakalta, missä köli laskettiin 19. elokuuta 1899. Alus laskettiin vesille 23. huhtikuuta 1902 ja liitettiin laivastoon 1. syyskuuta 1905.

## Palvelus
Alus luokiteltiin koululaivaksi 1919 ja se poistettiin alusluettelosta 1. huhtikuuta 1930.

## Lähteet
*

### Viitteet
Arcade

**Arcade** voi tarkoittaa ainakin seuraavia:

* Arcade, kunta Trevison maakunnassa Italiassa
* Arcade, paikkakunta Georgiassa, Yhdysvalloissa
* Arcade, paikkakunta New Yorkissa, Yhdysvalloissa
* Arcade, yhdysvaltalainen heavy metal -yhtye
* Arcade Records, brittiläinen ja myöhemmin Alankomaissa toiminut levy-yhtiö
* Arcade, Duncan Laurencen esittämä laulu, Alankomaiden edustaja Eurovision laulukilpailussa 2019
* *[[Arcade (elokuva)|Arcade]]*, Albert Pyunin ohjaama b-elokuva vuodelta 1993
* Armoton (engl. *Arcade*), kuvitteellinen superrikollinen Marvel-kustantamon sarjakuvissa
* Arcade, suomalainen verkkopelisivusto.

## Katso myös
* arkadi
* kolikkopeli (engl. *arcade game*)
* Arcadia
Lionel White

**Lionel White**, myös * L. W. Blanco* (9. heinäkuuta 1905 Buffalo New York – 26. joulukuuta 1985) oli yhdysvaltalainen toimittaja ja rikoskirjailija,, jonka useista synkeistä, film noir -tyyppisistä romaaneista on tehty elokuvia. 

Elokuvattu on muun muassa *Julma leikki* nimellä *Yö ilman armoa*, (jonka on ohjannut Hubert Cornfield ja jossa pääosaa näyttelee Marlon Brando), *Naisen tähden* nimellä *[[Lain väärällä puolella]]* (ohjaus Burt Kennedy, pääosissa Glenn Ford ja Elke Sommer), *Suuri kaappaus* nimellä *The Big Caper* (ohjaus Robert Stevens, pääosassa Rory Calhoun), *[[Yksi tuhannesta]]* nimellä *[[Peli on menetetty]]* (käsikirjoitus ja ohjaus Stanley Kubrick 1956), ja *Kohti perikatoa* nimellä *[[Hullu Pierrot]]* 1965 (käsikirjoitus ja ohjaus Jean-Luc Godard ). Myös Seppo Huunonen on vuonna 1974 ohjannut romaanista *Kohti perikatoa* elokuvan nimellä *[[Karvat (elokuva)|Karvat]]*.

White on käyttänyt myös nimeä L. W. Blanco, mutta hänen sillä nimellä kirjoittamiaan teoksia (ainakin *Spykill*) ei ole suomennettu. Hän työskenteli rikostoimittajana ja alkoi 1950-luvulla kirjoittaa jännitysromaaneja. Hän kirjoitti runsaat 35 kirjaa, joita on käännetty useille kielille. Alkujaan hänen tarinoitaan julkaisi kioskikirjallisuutta julkaiseva Gold Medal Books, mutta kun Duttons aloitti jännityskirjasarjan, White kirjoitti myös sinne.

## Suomennetut teokset
* *Yö vieraassa talossa : salapoliisiromaani* (*The House Next Door*), suom. Katri Järvinen. Gummerus, 1958. – (Salamasarja; 45).
* *Sinun on kuoltava, rakkaani* (*To Find a Killer*), suom. U. Maajärvi. – (Ilvessarja; 35).
* *Veljeni on murhaaja* (*Invitation to Violence*), suom. U. Maajärvi. – (Ilvessarja; 38).
* *Suuri kaappaus* (*The Big Caper*), suom. U. Maajärvi. Vaasa oy, 1964. – (Ilvessarja; 42).
* *[[Yksi tuhannesta]]* (*Clean Break*), suom. U. Maajärvi. Vaasa oy, 1964. – (Ilvessarja; 40).
* *Panttivanki* (*Hostage for a Hood*), suom. U. Maajärvi. Vaasa oy, 1964. – (Ilvessarja; 46).
* *Operaatio murha* (*Operation – Murder*), suom. U. Maajärvi. Vaasa oy, 1965. – (Ilvessarja; 49).
* *Julma leikki* (*The Snatchers*), suom. J. V. Ilkka. Vaasa oy, 1965. – (Ilvessarja; 52).
* *Kohti perikatoa* (*Obsession*), suom. U. Maajärvi. Vaasa oy, 1965. – (Ilvessarja; 57).
* *Naisen tähden* (*The Money Trap*), suom. U. Maajärvi. Vaasa oy, 1966. – (Ilvessarja; 69). 

## Romaaneihin perustuvat elokuvat
* *Peli on menetetty* (romaanista "Yksi tuhannesta") ohjaus Stanley Kubrick 1956
* *The Big Caper* (romaanista *Suuri kaappaus*) ohjaus Robert Stevens 1957 
* *Lain väärällä puolella* (romaanista Naisen tähden) ohjaus Burt Kennedy 1965
* *Hullu Pierrot* (romaanista "Kohti perikatoa" - kreditoimaton) ohjaus Jean-Luc Godard 1965
* *Karvat* (romaanista *Kohti perikatoa*) ohjaus Seppo Huunonen 1974

## Lähteet

## Aiheesta muualla
* 
* Teokset aikajärjestyksessä
* Osittainen filmografia,  Fandango
SIU (täsmennyssivu)

**SIU** voi viitata seuraaviin:

* SiU (Simpeleen Urheilijat), vuonna 1936 perustettu urheiluseura
* SIU (Suomen Invalidien Urheiluliitto), vuonna 1964 perustettu ja sittemmin lakkautettu vammaisurheilujärjestö
* SIU (Southern Illinois University), yhdysvaltalainen yliopisto.
Indeeni

**Indeeni** on syttyvä polysyklinen hiilivety. Sen kemiallinen kaava on C9H8 ja molekyylimassa 116,16 g/mol. Huoneenlämmössä indeeni on väritön neste. Sen sulamispiste on noin -2 °C ja kiehumispiste 181-182 °C. Se on ihmiselle haitallinen ja aiheuttaa muun muassa silmien ja ihon kirvelyä sekä on suurina annoksina haitallista maksalle, munuaisille ja pernalle. Indeeniä saadaan kivihiilitervasta tislaamalla. Indeeniä käytetään bentsofuraanin ja polymeerien valmistamiseen. Indeenipohjaisia ligandeja voidaan käyttää polymeerikatalyytteinä muun muassa titaanin ja zirkoniumin kanssa.

## Lähteet
RN Varese (1899)

**RN Varese** () oli Italian kuninkaallisen laivaston vuonna 1901 palvelukseen otettu Giuseppe Garibaldi -luokan panssariristeilijä.

## Valmistus

Alus tilattiin Livornosta Cantiere navale fratelli Orlandolta, missä köli laskettiin 21. huhtikuuta 1898. Alus laskettiin vesille 6. elokuuta 1899 ja liitettiin laivastoon 5. huhtikuuta 1901.

## Palvelus
Alus luokiteltiin koululaivaksi 1920 ja se poistettiin alusluettelosta 4. tammikuuta 1923.

## Lähteet
*

### Viitteet
Diamonds

**Diamonds** voi tarkoittaa seuraavia asioita:

Musiikkialbumit:
* *[[Diamonds (C. C. Catchin albumi)|Diamonds]]*, C. C. Catchin albumi vuodelta 1988
* **, Dion kokoelma-albumi vuodelta 1992

Kappaleet:
* ”Diamonds”, Kwanin kappale vuodelta 2006
* ”Diamonds”, Sunrise Avenuen kappale vuodelta 2007
* ”Diamonds”, Rihannan kappale vuodelta 2012
* ”Diamonds”, Martin Garrixin, Julian Jordamin ja Tinie Tempahin kappale vuodelta 2021.
Jack Laugher

**Jack David Laugher** [lɔː] (s. 30. tammikuuta 1995 Harrogate, Englanti, Yhdistynyt kuningaskunta) on brittiläinen uimahyppääjä ja olympiavoittaja. 168 senttimetriä pitkä ja 72 kilogrammaa painava Laugher edustaa seuratasolla City of Leeds Diving Clubia.

Laugher oli mukana vuoden 2012 kesäolympialaisissa Lontoossa, jossa hän sijoittui kolmen metrin ponnahduslaudan yksilökilpailussa sijalle 27. Vuoden 2015 MM-kilpailuissa Kazanissa Laugher saavutti pronssia kolmen metrin ponnahduslaudan yksilökilpailussa ja parikilpailussa. Näin ollen Laugherista tuli historian ensimmäinen brittiläinen uimahyppääjä, joka voittaa enemmän kuin yhden mitalin yksistä MM-kilpailuista. Vuoden 2016 EM-kilpailuista Laugher saavutti kultaa parikilpailusta ja hopeaa henkilökohtaisesta kilpailusta. Vuoden 2016 kesäolympialaisissa Rio de Janeirossa Laugher voitti kolmen metrin ponnahduslaudalla parikilpailussa kultaa Chris Mearsin kanssa sekä henkilökohtaisessa kilpailussa hopeaa. 

Laugher saavutti EM-kilpailuissa 2018 kultaa molemmista henkilökohtaisista ponnahduslautakilpailuista sekä hopeaa kolmen metrin ponnahduslaudan parikilpailusta. MM-kilpailuissa 2019 hän oli kolmen metrin laudalla toinen parikilpailussa ja kolmas henkilökohtaisessa kilpailussa.

Vuodelle 2021 siirretyissä Tokion olympialaisissa Laugher sai kolmen metrin ponnahduslaudan yksilökilpailussa pronssia. Budapestin MM-kilpailuissa 2022 hän saavutti hopeaa metrin ponnahduslautakilpailusta ja kolmen metrin ponnahduslaudan parikilpailusta sekä pronssia kolmen metrin ponnahduslaudan yksilökilpailusta. 

Laugher edusti Englantia vuoden 2014 Kansainyhteisön kisoissa saavuttaen kaksi kultamitalia ja yhden hopeamitalin. Vuoden 2018 kansainyhteisön kisoissa hän voitti kolme kultaa: kaksi henkilökohtaisesta kilpailusta ja yhden parikilpailusta yhdessä Chris Mearsin kanssa. Kansainyhteisön kisoista 2022 hän saavutti kaksi kultaa.

Vuonna 2017 Laugherille myönnettiin Brittiläisen imperiumin ritarikunnan arvonimi *Member of the Order of the British Empire*, MBE. Arvonimi myönnettiin samaan aikaan Laugherin kilpailupari Chris Mearsille.

## Lähteet

## Aiheesta muualla
* Laugherin kotisivut 
* Laugher FINA:n kotisivuilla
Faverolle

**Faverolle** on ranskalainen kanarotu. Rotu kehitettiin 1860-luvulla pohjoisessa Keski-Ranskassa, lähellä Houdanin ja Faverollesin kyliä.

Faverolleja kasvatettiin aluksi Ranskassa hyötykäyttöön munien ja lihan takia, mutta nykyään niitä kasvatetaan pääasiassa näytöskäyttöön.

Kun faverolle tuli Britanniaan vuonna 1886, rotua muutettiin lisää näytösstandardeja varten. Brittiläiset kasvattajat kehittivät faverollen, jolla on sen ranskalaisia ja saksalaisia serkkuja pidemmät ja korkeammalle nostetut pyrstösulat.
RN Marco Polo (1892)

**RN Marco Polo** () oli Italian kuninkaallisen laivaston vuonna 1892 vesillelaskettu panssariristeilijä.

## Valmistus
Carlo Vignan suunnittelema Etna-luokkaan pohjautunut alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 7. tammikuuta 1890. Alus laskettiin vesille 27. lokakuuta 1892 ja se otettiin palvelukseen 21. heinäkuuta 1894.

## Palvelus
Aluksen aseistus supistettiin vuonna 1911 kuuteen kuuden tuuman 40 pituuskaliiperin, neljään 4,7 tuuman 40 pituuskaliiperin, kuuteen 57 millimetrin 40 pituuskaliiperin ja kahteen 37 millimetrin 20 pituuskaliiperin tykkiin. Lisäksi aluksella oli konekivääri ja neljä 17,7 tuuman torpedoputkea sekä kaksi 75 millimetrin kenttäkanuunaa.

Alus muutettiin vuosina 1917-1918 Venetsian laivastontelakalla joukkojenkuljetusalukseksi, joksi se luokiteltiin 4. huhtikuuta 1918 ja nimettiin samalla *Cortellazzoksi*. Alus nimettiin edelleen *Europaksi* 1. lokakuuta 1920 ja se poistettiin alusluettelosta 16. tammikuuta 1921. Alus palautettiin palvelukseen vielä samana päivänä. Se nimettiin 16. tammikuuta *Voltaksi*. Alus poistettiin uudelleen palveluksesta 5. tammikuuta 1922 ja se myytiin romutettavaksi vielä samana vuonna.

## Lähteet
*

### Viitteet
Tarkenee

”**Tarkenee**” on suomalaisen rap-duo JVG:n kappale, joka julkaistiin albumin *[[247365]]* kolmantena singlenä 10. heinäkuuta 2015. Kappale on Antti Riihimäen, Jukka Immosen sekä Teemu Brunilan säveltämä ja JVG:n sanoittama.

”Tarkenee” nousi suoraan Suomen virallisen latauslistan ensimmäiselle sijalle viikolla 29/2015. Singlelistalla se aloitti toiselta sijalta viikolla 29/2015, mutta nousi listan ensimmäiseksi jo seuraavalla viikolla ja listan ensimmäisenä se oli myös seuraavat neljä viikkoa. Kappale teki Suomen Spotifyssa silloisen yhden vuorokauden kuunteluennätyksen, kun sitä kuunneltiin julkaisupäivänä 109&nbsp;399 kertaa.

Kappaleen musiikkivideo julkaistiin YouTubessa 3. elokuuta 2015. Vuosaaren satamassa kuvatun videon on ohjannut Andrei ”6K” Kipahti, ja sillä esiintyvät Sara Chafak ja Siim Liivik.

”Tarkenee” on *[[NHL 19]]* -pelin soundtrackissa.

## Kappaleet

## Listasijoitukset

## Lähteet
Ángel Mullera

**Ángel Mullera Rodríguez** (s. 20. huhtikuuta 1984 Lloret de Mar) on espanjalainen estejuoksija, joka kilpailee 3 000 metrin estejuoksussa. 175 senttimetriä pitkä ja 62 kilogrammaa painava Mullera edustaa CA Lloret-La Selvaa ja hänen valmentajanaan toimii Isidro Jiménez Ramos.

## Ura
Mullera oli mukana vuoden 2012 kesäolympialaisissa Lontoossa, jossa hän jäi alkueriin. MM-kilpailuissa Mullera on ollut kolmesti mukana, parhaana sijoituksenaan 11:s tila vuoden 2013 MM-kilpailuista Moskovasta. Vuoden 2014 EM-kilpailuista Zürichistä Mullera saavutti pronssia ajalla 8.29,16. Hän sijoittui alun perin neljänneksi, mutta nousi pronssille, kun voittaja Mahiedine Mekhissi-Benabbad hylättiin epäurheilijamaisen käytöksen vuoksi.

Mullera kieltäytyi dopingtestistä heinäkuussa 2015 ja sai kahden vuoden kilpailukiellon ajalle 16.7.2015–15.7.2017.

## Henkilökohtaiset ennätykset
### Ulkoradat

## Lähteet
Hy-Line Brown

**Hy-Line Brown** on Hy-Line Internationalin kehittämä kanarotu. Rotu on ollut ainoa ruskea kanarotu Suomen markkinoilla.

Hy line brown on väritykseltään ruskea, mutta rodun sisällä on huomattavaa vaihtelua. Osa kanoista on tummanruskeita, mutta toiset vaaleanruskeita. Hy line brown on kuitenkin vain päältä ruskea, eli nostettujen höyhenien alta paljastuu valkoista.

Hy line brown munii ruskeita munia. Rodun edustajat munivat hyvin ensimmäiset 18 kuukautta, minkä jälkeen muninta vähenee rajusti. Hy line brown kanoista on pyritty jalostamaan hautomavietti pois. Jotkut yksilöt saattavat kuitenkin ryhtyä hautomapuuhiin.

## Lähteet
Etelä-Sudan olympialaisissa

**[[Etelä-Sudan]]** osallistui ensimmäisiin **[[olympialaiset|olympialaisiinsa]]** vuonna 2016 Rio de Janeirossa, jossa sitä edusti kolme urheilijaa, kaikki yleisurheilussa. Vuonna 2011 Sudanista itsenäistynyt valtio hyväksyttiin kansainvälisen olympiakomitean 206. jäseneksi elokuussa 2015 ja näin maa sai osallistumisluvan vuoden 2016 kesäolympialaisiin.

Eteläsudanilainen maratoonari Guor Marial osallistui jo vuonna 2012 käytyihin kesäolympialaisiin Lontoossa, mutta hän edusti tuolloin Itsenäisiä olympiaurheilijoita. Marial sijoittui maratonilla sijalle 47.

## Lähteet
Son Dam-bi

**Son Dam-bi** (Hangul: , Hanja: ; s. ) on eteläkorealainen laulaja ja näyttelijä.

## Lähteet

## Aiheesta muualla

*Son Dam-bi Twitterissä
*Son Dam-bi Instagramissa
RN Piemonte (1888)

**RN Piemonte** () oli Italian kuninkaallisen laivaston vuonna 1888 vesillelaskettu panssarikansiristeilijä.

## Valmistus
Philip Wattsin suunnittelema alus tilattin Englannista Sir W. G. Armstrong Mitchell & Co:n Elswickin telakalta, missä  köli laskettiin vuonna 1887 telakkanumerolla 510. Alus laskettiin vesille 23. elokuuta 1888 ja liitettiin laivastoon 8. elokuuta 1889.

## Palvelus
Alus poistettiin alusluettelosta 15. toukokuuta 1920 ja se  myytiin vielä samana vuonna romutettavaksi.

## Lähteet

*
*
*

### Viitteet
Lääninvankila

**Lääninvankila** oli aiemmin Suomessa käytössä olleen vankeinhoidon laitosten tehtävienjaon mukainen vankila.

## Lääninvankilat 1930-luvun Suomessa
Suomen vankilat oli jaettu keskusvankiloihin, lääninvankiloihin, varavankiloihin ja vankimielisairaaloihin.

Lääninvankilassa pidettiin 1930-luvulla:
* henkilöitä, jotka kärsivät vankeusrangaistusta, joka oli tuomittu joko ehdottomana tai muuntorangaistuksena
* henkilöitä, jotka oli tuomittu yleiseen työhön
* henkilöitä, jotka rikoksen, irtolaisuuden tai kerjäämisen takia olivat tutkittavina
* henkilöitä, jotka muusta syystä olivat vangittuina.

Lääninvankilan johtokuntaan kuuluivat johtaja, pastori ja lääkäri, joiden lisäksi johtaja saattoi kutsua jäseneksi apulaisjohtajan, talouspäällikön, opettajan, työliikkeenjohtajan tai työnjohtajan.

## Lähteet
Ilmaputkisto

**Ilmaputkisto** on hyönteisten ja eräiden muiden niveljalkaisten hengityselimistö, joka koostuu ilmaputkista, jotka syntyvät ihon sisäänpainaumina ja haarautuvat kaikkialle elimistöön. Niiden suuaukoilla eli spiraakkeleita on siivilälaitteita, jotka estävät pölyn ja muun haitallisen materiaalin pääsemisen ilmaputkiin. Ilmaputkien paksuimpia osia tukee kitiini. Sen sijaan ohuissa ilmaputkissa ei kitiiniä ole, ja siellä olevan nesteen välityksellä hengityskaasu vaihtuu. Eräillä vedessä elävillä hyönteisillä on ilmaputkisto, jossa spiraakkelien asemesta on pieniä kiduksia.

## Lähteet
Philippa Gregory

**Philippa Gregory** (s. 9. tammikuuta 1954) on brittiläinen historioitsija ja kirjailija. Hän on kirjoittanut useita historiallisia romaaneja aikuisille ja nuorille.

Gregoryn läpimurtoteos *The Other Boleyn Girl* (2001) filmatisoitiin vuonna 2008 nimellä *[[Kuningattaren sisar]]*. Tämän lisäksi Gregoryn romaanista *Valkoinen kuningatar* on tehty samanniminen televiosiosarja vuonna 2012.

## Suomennetut teokset
*
* 
* 
*

## Lähteet

 

## Aiheesta muualla
*Kirjailijan kotisivut